**OBRAZLOŽENJE I. IZMJENA I DOPUNA PRORAČUNA**

**GRADA NOVSKE ZA 2024. GODINU**

**PRAVNI OSNOV**

 Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

 Prvim izmjenama i dopunama iskazano je povećanje proračuna za 27,12 % ili 9.354.842,00 eura. Ukupno planirani prihodi i primici s planiranim viškom prihoda ovim izmjenama iznose 43.847.819 eura.

*Prihodi poslovanja* s planom od 24.441.477,00 eura povećani su za 5.504.842,00 eura tako da plan iznosi 29.946.319,00 eura.

*Prihodi od poreza* iskazani su s povećanjem od 2.682.500,00 eura te plan prihoda iznosi 6.385.260,00 eura. Povećanje plana izvršeno je na stavkama poreza na potrošnju za 30.000,00 eura, poreza na dohodak za 2.500,000,00 eura, poreza na promet nekretnina za 152.500,00 eura.

*Prihodi pomoći* iskazani su s povećanjem za 1.715.090,00 eura te plan prihoda iznosi 18.718.050 eura. Promjene u ovoj skupini prihoda iskazane su s povećanjem na stavkama prihoda proračunskih korisnika i to: Pučko otvoreno učilište za 47.350,00 eura, Knjižnica i čitaonica Ante Jagar za 212.500,00 eura, Dječji vrtić Radost za 71.085,00 eura, te je planiran prihod pomoći za sufinanciranje radova na rekonstrukciji ceste D47-Kričke u iznosu od 2.000.000,00 eura, za projekt Smart and sfe city Novska 54.573,00 eura i 66.362,00 eura za funkcionalno spajanje vrtića. Istovremeno, u skupini prihoda pomoći iskazano je smanjenje prihoda od 400.000,00 eura za sanaciju klizišta, 6.780,00 eura za punionicu za električne automobile i 330.000,00 eura za hotel Knopp.

*Prihodi od imovine* iskazani su s povećanjem za 565.057,00 eura, i to na stavci prihoda od zakupa nekretnina koja je povećana za 65.057,00 eura i 500.000,00 eura na stavci prihoda od rudne rente.

*Prihodi od upravnih i administrativnih pristojbi, pristojbi po posebnim propisima i naknada* povećani su za 537.000,00 eura, i to najviše na stavci doprinosa za šume s iznosom od 300.000,00 eura, komunalne naknade za 100.000,00 eura i komunalnog doprinosa za 90.000,00 eura.

*Prihodi od prodaje proizvoda i robe te pruženih usluga i prihodi od donacija* povećani su za 5.195,00 eura. Za 5.000,00 eura iskazano je povećanje plana prihoda na ime prihoda naknade za uređenje voda koju Hrvatske vode doznačuju proračunu temeljem naplate naknade za uređenje voda jer Grad vodi postupak razreza i naplate imenovane naknade, i 195,00 eura planirani su prihodi kod proračunskog korisnika na ime iznajmljivanja dvorane (Dječji vrtić Radost).

*Prihodi od prodaje nefinancijske imovine* povećani su za 3.850.000,00 eura. Povećanje je iskazano na prihodima prodaje zemljišta te iskazivanje razlike u cijeni zemljišta na ime poticajne cijene zemljišta koja se daje poduzetnicima prema Programu razvoja malog i srednjeg poduzetništva.

*Rashodi poslovanja* s planom od 10.977.910,00 eura iskazani su sa povećanjem od 121.369,00 eura te plan ovim izmjenama i dopunama proračuna iznosi 11.099.279,00 eura. Najveće smanjenje iskazano je na materijalnim rashodima za 103.354,00 eura. U ovoj skupini rashoda iskazana su određena smanjenja, ali i povećanja plana rashoda što je u konačnici rezultiralo smanjenjem od 3,0 %. Smanjenje je iskazano na rashodima za sanaciju klizišta za 304.000,00 eura, 50.000,00 eura za održavanje zgrade vijećnice dok je povećanje rashoda u ovoj skupini konta iskazano za održavanje poljskih puteva 26.600,00 eura, 7.000,00 eura za održavanje računalnih programa, 8.000,00 eura za održavanje mrtvačnica, s 25.000,00 eura planirani su rashodi za medijsku promociju Grada, 50.000,00 eura kod proračunskog korisnika Knjižnica i čitaonica Ante Jagar za projekt Uređenje i nabavu opreme za digitalizaciju, 14.250,00 eura rashoda za funkcionalno spajanje vrtića, tj. troškove koje će u skladu sa Sporazumom podmirivati Općina Jasenovac… Smanjenje u skupini rashoda poslovanja iskazano je i na rashodima subvencija s 11.650,00 eura ili 0,7%. Smanjena su sredstva za subvencije u poljoprivredi kako bi se osiguralo dovoljno sredstava za održavanje poljskih puteva jer se ovi rashodi financiraju iz sredstava prihoda poljoprivrednog zemljišta. U skupini rashoda poslovanja povećanje rashoda za zaposlene iskazano je u iznosu od 122.235,00 eura radi funkcionalnog spajanja vrtića (70.835,00 eura financirat će se iz sredstava pomoći-Općina Jasenovac) i 51.400,00 eura za projekt Uređenje i nabava opreme za digitalizaciju). Financijski rashodi povećani su za 10.000,00 eura na ime interkalarne kamate za kredit Knopp. Rashodi pomoći dane u inozemstvo i unutar općeg proračuna povećani su za 50.438,00 eura i to za povećanje zdravstvenog standarda 14.000,00 eura, turističko edukativne radionice 30.000,00 eura, sufinanciranje projektne dokumentacije za kružne tokove 6.438,00 eura. Naknade građenima i kućanstvima povećane su za 49.300,00 eura za provedbu mjera obiteljske i populacijske politike.

*Rashodi za nabavu nefinancijske imovine* iskazani su sa povećani su za 9.221.921,00 eura tako da plan iznosi 32.380.700,00 eura. U ovoj skupini rashoda iskazano je povećanje za rashode za nabavu neproizvedene dugotrajne imovine u iznosu od 116.538,00 eura (otkup zemljišta, prostorno plansku dokumentaciju, licence za računalne programe), rashoda za nabavu proizvedene dugotrajne imovine u iznosu od 458.447,00 eura (nabavu spremnika za odvojeno prikupljanje otpada, opremanje zgrade gradske vijećnice, razvoj programskih modula i uspostava GIS-a, multimedijska oprema i softver za kino,…) i rashoda za dodatna ulaganja na nefinancijskoj imovini za 8.646.936,00 eura. Zbog provedenih postupaka javne nabave u kojima je cijena ponuditelja veća od planirane proračunom te zbog rasta cijena u sektoru građevinarstva, povećanja su iskazana na uređenju parkirališta kod groblja u Brestači za 230.000,00 eura, 113.000,00 eura za ulaganje u dom u Bročicama, 38.000,00 eura za rekonstrukciju kotlovnice u zgradi đačkog doma te 17.200,00 eura za projektnu dokumentaciju za prenamjenu zgrade, 610.189,00 eura za rekonstrukciju i dogradnju hotela Knopp, 2.028.081,00 eura za dogradnju i opremanje Centra za starije osobe Novska, za izgradnju dječjeg vrtića 1.745.000,00 eura, 761.100,00 eura za izgradnju i opremanje Centra cjeloživotnog obrazovanja, izgradnju nogostupa Novska-Bročice 263.715,00 eura…

Prema Računu zaduživanja/financiranja primici od financijske imovine i zaduživanja ovim izmjenama i dopunama proračuna ostaju isti dok se izdaci povećavaju za 11.552,00 eura radi računovodstvenog iskazivanja izdataka ime nedostajućih sredstava za povrat poreza na dohodak po godišnjim poreznim prijavama za 2022. godinu. U skladu s Naputkom Ministarstva financija, dužni smo nedostajuća sredstva na ime povrata poreza na dohodak u idućoj godini vratiti zaključno s 30. travnjem u četiri jednaka obroka te u proračunu iskazati izdatak za financijsku imovinu.

 PROČELNICA

 Marica Vitković